kardosdrur/scandi-wiki huggingface dataset:
Witold Maliszewski

Witold Maliszewski (født 20. juli 1873 i Mohyliv-Podilskyj, Ukraine - død 18. juli 1939 i Zalesie, Polen) var en polsk komponist, professor, direktør, rektor og lærer.

Maliszewski studerede komposition på Musikkonservatoriet i Sankt Petersborg hos Nikolaj Rimskij-Korsakov. Han blev senere grundlægger og rektor for Musikkonservatoriet i Odessa (1913). Han har skrevet 5 symfonier, orkesterværker, kammermusik, koncertmusik, sceneværker, korværker, rekviem, sange etc. Maliszewski var tillige direktør for musikafdelingen i det polske undervisningsministerium (1931-1934), og senere professor og lærer i komposition til sin død på Musikkonservatoriet i Warszawa (1931-1939).

Udvalgte værker 

 Symfoni nr. 1 (i G-mol) (1902) - for orkester
 Symfoni nr. 2 (i A-dur) (1912) - for orkester
 Symfoni nr. 3 (i C-mol) (1907) - for orkester
 Symfoni nr. 4 (i D-dur) Til det nyfødte og genoprettede hjemland (1925) - for orkester
 Symfoni nr. 5 (?) - for orkester
 Glædesfuld overture (i D-dur) (1910) - for orkester
 Fantazja kujawska (Kuyavisk Fantasi) (1928) - for klaver og orkester
 Klaverkoncert (i H-mol) (1938) - for klaver og orkester
 Rekviem (1930) - for kor og orkester

Eksterne henvisninger 
 om Witold Maliszewski

Komponister fra Polen
Professorer
Direktører
Rektorer
Lærere
Zygmunt Noskowski

Zygmunt Noskowski (født 2. maj 1846 i Warsawa, Polen - 23. juli 1909) var en polsk komponist, professor, violinist, dirigent og lærer. 

Noskowski studerede violin og komposition på Musikkonservatoriet i Warsawa hos Stanisław Moniuszko med endt afgangseksamen (1867). Han studerede herefter komposition på et stipendium i Berlin (1872-1875). Noskowski har skrevet 3 symfonier, orkesterværker, kammermusik, koncertmusik, overturer, opera, solostykker for mange instrumenter, og sange. Han var lærer og professor på Musikkonservatoriet i Warsawa og dirigent hos Warsaw Filharmoniske Orkester (1905-1908). Blandt hans elever er  Karol Szymanowski. En del af hans værker er indspillet på det  svenske pladeselskab Sterling.

Udvalgte værker 

 Symfoni nr. 1 (i A-dur) (1874–1875) - for orkester
 Symfoni nr. 2 (i C-mol) "Elegisk" (1875–1879) - for orkester
 Symfoni nr. 3 (i F-dur) "Fra forår til forår" (1903) - for orkester
 Livia Quintilla (1898) - opera
 Steppen (Symfonisk digtning) (1895) - for orkester
 Marche funèbre (1897) - for orkester

Eksterne henvisninger
 om Zygmunt Noskowski

Komponister fra Polen
Professorer
Lærere
Dirigenter
Violinister fra Polen
Artur Malawski

Artur Malawski (født 4. juli 1904 i Przemyśl - død 26. december 1957 i Kraków, Polen) var en polsk komponist, lærer og dirigent.

Malawski studerede oprindelig violin, men måtte opgive dette grundet en skade i sin hånd. Herefter studerede han komposition og direktion på
Musikkonservatoriet i Warsawa fra (1936) hos bl.a. Kazimierz Sikorski. Han har skrevet 3 symfonier, orkesterværker, symfoniske digtninge, kammermusik, sinfonietta, strygekvartetter, klaverstykker, fugaer etc. Malawski var lærer i musikteori, komposition og direktion på Musikkonservatoriet i Kraków fra (1945). Blandt hans elever er Roman Haubenstock-Ramati og Krzysztof Penderecki. Malawski optrådte sporadisk som dirigent fo mange polske orkestre mellem (1945-1957).

Udvalgte værker 

 Symfoni nr. 1 (1939–1943) - for orkester
 Symfoni nr. 2 "Dramatyczna" (Dramatisk symfoni) (1956) - for orkester
 Ukrainsk Symfoni (1941) - for orkester
 Sinfonietta (1955) - for kammerorkester
 Ungarn 1956 (1957) (symfonisk musik) - for stort orkester
 Populær suite (1952) - for orkester

Eksterne henvisninger 
 om Artur Malawski

Komponister fra Polen
Lærere
Dirigenter
Tadeusz Paciorkiewicz

Tadeusz Paciorkiewicz (født 17. oktober 1916 i Sierpc - død 21. november 1998 i Warsawa, Polen) var en polsk komponist, professor, organist, lærer og musikolog.

Paciorkiewicz studerede orgel på Musikkonservatoriet i Warsawa (1936-1939), og Komposition på Musikkonservatoriet i Łódź hos bl.a. Kazimierz Sikorski med afgangseksamen (1951). Han har skrevet 4 symfonier, orkesterværker, operaer, kammermusik, koncertmusik, balletmusik, korværker, orgelstykker etc. Han var grundlægger og underviste i komposition på Musikhøjskolen i Płock (1945-1949), og blev professor og lærer i komposition på Statens Højere Musikskole i Warsawa fra (1968). Hans elever talte bl.a. Zbigniew Baginski.

Udvalgte værker 

 Symfoni nr. 1 (1953) - for orkester
 Symfoni nr. 2 (1957) - for orkester
 Symfoni nr. 3 (1989) - for orkester
 Symfoni nr. 4 (1992) - for orkester
 Klaverkoncert nr. 1 (1951-1952) - for klaver og orkester
 Klaverkoncert nr. 2 (1954) - for klaver og orkester
 Violinkoncert (1955) - for violin og orkester
 Orgelkoncert nr. 1 (1967) - for orgel og orkester
 Orgelkoncert nr. 1 (1987-1988) - for orgel og strygeorkester
 Obokoncert (1982) - for obo og orkester

Eksterne henvisninger 
 om Tadeusz Paciorkiewicz

Komponister fra Polen
Professorer
Lærere
Organister
Grønlandsk Blåøje

Grønlandsk Blåøje (Sisyrinchium groenlandicum) er en 12-30 cm høj flerårig urt med smalt linjeformede græslignende blade og blålige blomster, som er endemisk og sjælden i Grønland, og findes ikke i Danmark.

Beskrivelse 
Grønlandsk Blåøje vokser tueformet og har smalle linjeformede græsagtige blade, som er 1-1,8 cm brede. Dens tynde, ranke og let sammentrykte eller svagt vingede stængler bliver 12 - 30 cm høje. Blomsterne sidder samlet for enden af stænglerne i 1-4 blomstrede halvskærmslignende blomsterstande. Blomsterstanden er omgivet af 2 grønlige og smalle hylsterblade. Det ydre hylsterblad er 3-4,5 cm langt og det indre hylsterblad er ca. 1-2 cm langt. Begge hylsterblade har en hindekant. 

De 6 blegblå blosterblade er ca. 0,6-0,9 cm lange, ovale og spidser til i en brod, og har en midtstreg, som er mørkere blå. Frugten er en 3-5 cm lang kapsel, som grøn-brunligt violet og bliver mørkere når den modner.

Da den blev fundet i Grønland første gang i 1932, blev den identificeret som Sisyrinchium montanum, men blev ved nærmere undersøgelse beskrevet af Tyge W. Böcher som en selvstændig art.

Habitat 
Grønlandsk Blåøje findes på varme, solrige, stejle, tørre sydskråninger i græs- og steppesamfund.

Udbredelse 
Grønlandsk Blåøje har meget få voksesteder i Grønland, og findes kun i Nuup Kangerlua og Ameralik, samt ved Kangerlussuaq. På Grønlands Rødliste er den i 2018 vurderet til Sårbar. På trods af at den er både sjælden og endemisk i Grønland er hverken den eller dens voksesteder fredet.

Grønlandsk Blåøje er ikke vurderet på IUCNs rødliste.

Referencer 

Grønlands flora
Tekstilfag

Tekstilfag eller tekstile håndværksfag betegner de fagområder, der omfatter fremstilling og bearbejdning af tekstiler.

Skolebørns første møde med tekstilfag var skolefaget håndarbejde, der nu er en del af håndværk og design.  Et professionelt tekstilfag er skrædderi, men også andre fag, der beskæftiger sig med stoffer, trådteknikker, broderi, vævning etc.

Referencer  

Materiel design
Håndværk og design
Håndarbejde
 
Tekstilvirksomheder
Pen y Clawdd Castle

Pen y Clawdd Castle er en tidligere fæstning, der ligger i Llanvihangel Crucorney, omkring 8 km nord for Abergavenny, Monmouthshire, i south east Wales mellem floderne Usk og Monnow. Det bevarede rester består af en rund borgbanke med en diameter på omkring 28 m og 2,4 m i højden, og med en dobbelt oldgrav omkring. Der vides ganske lidt om Pen Y Clawdd Castle, men man mener, at den blev opført i sidste halvdel af 1000-tallet. Der findes do ingen samtidieg kilder, der nævne den før 1349.

I 1950 blev borgbanken erklæret for scheduled monument og den beskrives som en motte fra middelalderen..

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Wiston Castle

Wiston Castle () er en motte and bailey-fæstning i landsbyen Wiston, Pembrokeshire i det sydvestlige Wales. Det er et af de bedste eksempler på denne type fæstning i Wales. Både borgen og landsbyen blev grundlagt af den flamske bosætter Wizo, der fik tildelt landet fra Henrik 1. af England, efter han havde fravistet det far den tidligere ejer, Arnulf de Montgomery ovenpå dennes oprør mo Hnerik.

Borgen blev erobret af waliserne ved flere lejligheder, men den blev hver gang generobret af englænderne. Den blev forladt i 1200-tallet, da ejeren flyttede til den næliggende Picton Castle.

Borgen ligger overfor St Mary Magdalene Church og borgbanken er ganske stejl. Den bliver drevet af Cadw, og det er en listed building af første grad.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Christian Günter

Christian Günter (født d. 28. februar 1993) er en tysk professionel fodboldspiller, som spiller for Bundesliga-klubben SC Freiburg og Tysklands landshold.

Klubkarriere

Freiburg 
Günter har været del af Freiburgs akademi siden han var 9 år gammel, og gjorde sin professionelle debut for klubben i 2012. Han har indtil videre tilbragt hele sin professionelle karriere hos Freiburg, og er på nuværende tidspunkt spilleren med næstflest kampe spillet for klubben nogensinde. Günter var del af holdet da Freiburg vandt 2. Bundesligaen i 2015-16 sæsonen.

Günter blev valgt til årets hold i Bundesligaen i 2019-20 sæsonen.

Landsholdskarriere

Ungdomslandshold 
Günter har repræsenteret Tyskland på U/20- og U/21-niveau.

Seniorlandshold 
Günter gjorde sin debut for seniorlandsholdet den 13. maj 2014.

Günter var del af Tysklands trup til EM 2020.

Titler 
SC Freiburg

 2. Bundesliga: 2015-16.

Individuelle

 Årets Hold i Bundesligaen: 2019-20.

Kilder

Eksterne henvisninger 

Fodboldspillere fra Tyskland
Fodboldlandsholdsspillere fra Tyskland
Forsvarsspillere (fodbold)
Fodboldspillere fra SC Freiburg
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Yuma Kagiyama

Yuma Kagiyama (født 5. maj 2003) er en japansk kunstskøjteløber. Han vandt sølv i den individuelle konkurrence ved vinter-OL 2022 og bronze i holdkonkurrencen. Han vandt også sølv under VM i 2021.

Referencer

Eksterne henvisninger 

Kunstskøjteløbere fra Japan
Personer fra Yokohama
Deltagere for Japan ved vinter-OL 2022
Kunstskøjteløbere ved vinter-OL 2022
Medaljevindere ved vinter-OL 2022
Olympiske sølvmedaljevindere fra Japan
Olympiske bronzemedaljevindere fra Japan
Fyrbo Keramik

Fyrbo Keramik var et dansk keramikværksted, etableret i Næstved af ægteparret Astrid og Tage Tjalk i 1955. I 1960 flyttede virksomheden til Hornbæk, hvor Astrid havde sit barndomshjem. Fyrbo producerede i starten vaser, skåle og fade. Med tiden blev mindre genstande som smykker og keramikkakler den største del av produktionen. I Danmark blev produktene solgt gennem veletablerede forhandlere som Magasin du Nord, Illums Bolighus og Den Permanente. Men meget af produktionen blev eksporteret til USA, og en del også til andre lande i Nordeuropa og til Sydafrika. Værkstedet fortsatte sin drift indtil 1982.

Kilder 
 Kuhlmann, Lone: "Astrid Tjalk, Hornbækker, keramiker, kunstmalerinde", i Hornbækegnen, december 2005, nr. 78, s. 1-23

Eksterne henvisninger

Keramiske virksomheder i Danmark
Etableret i 1955
Virksomheder i Næstved
Virksomheder i Hornbæk
Florian Neuhaus

Florian Christian Neuhaus (født d. 16. marts 1997) er en tysk professionel fodboldspiller, som spiller for Bundesliga-klubben Borussia Mönchengladbach og Tysklands landshold.

Klubkarriere

1860 München 
Neuhaus startede sin karriere hos 1860 München, hvor han gjorde sin professionelle debut i 2016.

Borussia Mönchengladbach

Lån til Fortuna Düsseldorf 
Neuhaus skiftede til Borussia Mönchengladbach i sommeren 2017, og blev udlånt til Fortuna Düsseldorf med det samme. Neuhaus var med til at vinde 2. Bundesligaen i sin sæson hos Düsseldorf.

Gladbach debut 
Neuhaus debuterede for Gladbach i 2018-19 sæsonen, og blev med det samme en fast mand i mandskabet, hvilke er en plads han har holdt siden.

Landsholdskarriere

Ungdomslandshold 
Neuhaus har spillet for Tyskland på U/20- og U/21-niveau.

Seniorlandshold 
Neuhaus debuterede for seniorlandsholdet den 7. oktober 2020.

Neuhaus var del af Tysklands trup til EM 2020.

Titler 
Fortuna Düsseldorf

 2. Bundesliga: 2017-18

Kilder

Eksterne henvisninger 

Fodboldspillere fra Tyskland
Fodboldlandsholdsspillere fra Tyskland
Midtbanespillere (fodbold)
Fodboldspillere fra 1860 München
Fodboldspillere fra Borussia Mönchengladbach
Fodboldspillere fra Fortuna Düsseldorf
Deltagere ved det europæiske mesterskab i fodbold 2020
Naturligt reservoir

I omtalen af infektionssygdomme er et naturligt reservoir  også kendt som et sygdomsreservoir  eller et infektionsreservoir .

Et naturligt reservoir kan være en population af organismer eller et specifikt miljø, hvor et infektiøst patogen lever og formerer sig naturligt, eller som patogenet primært afhænger af for dens overlevelse. Et reservoir er normalt en levende vært af en bestemt art, såsom et dyr, hvori patogenet overlever - ofte, men ikke altid, uden at forårsage sygdom. Ifølge nogle definitioner kan et naturligt reservoir også være et fysisk miljø, såsom forurenet luft eller vand. Reservoirkonceptet gælder kun for patogener, der er i stand til at inficere mere end én værtspopulation og et reservoir kan omfatte en eller flere forskellige arter. En sygdom, der overføres til mennesker fra et naturligt reservoir, betegnes som en zoonose.

Identifikation af naturlige reservoirer 

På grund af den enorme variation af infektiøse mikroorganismer, der er i stand til at forårsage sygdom, bakterier, virus og parasitter, er der utallige naturlige reservoirer.

Identifikation af de naturlige reservoirer for infektiøse patogener har vist sig nyttig til forebyggelse af store sygdomsudbrud hos mennesker og husdyr, især de sygdomme, for hvilke der ikke findes nogen vaccine. I princippet kan en zoonotisk sygdom bekæmpes ved at isolere eller ødelægge patogenets naturlige reservoir. Masseudslagning af dyr, der er bekræftet eller mistænkt som reservoirer for menneskelige patogener, har været effektiv til at begrænse mulige epidemier i mange dele af verden som f.eks.

 høns og kalkuner, der huser fugleinfluenza
 køer og rensdyr, der udvikler prioner, jf. skrantesyge

Jævnfør også nedslagtningen af mink (se minksagen) af fare for at den danske minkbestand skulle blive et naturligt reservoir for coronavirus.

For andre patogener, såsom ebolavirus, forbliver identiteten af det formodede naturlige reservoir uklart.

Oftest vil det dog være umuligt at kontrollere et naturlig reservoir, jf. flagermus som reservoir for coronavirus.

Raske sygdomsbærere 

Asymptomatiske bærere af sygdomme, dvs. raske sygdomsbærere, specielt de såkaldte “superspredere” kan være ufrivillige spredere af sygdomme.

Se også 

 Epidemi
 Flagermusbårne virus
 Pandemi

Henvisninger 

Biologi
Zoonoser
Henrik Jensen Dorch

Henrik Jensen Dorch (født 1782, død den 29. august 1867). var søn af hattemager Jens Henrichsen Dorch, der var fadder til eventyrdigteren H.C. Andersen i Sankt Hans Kirke i Odense.

Som sin far, var Dorch var hattemagermester i Odense i Hattefirmaet Henrik Dorch, grundlagt den 12. februar 1753 af hans farfar i Frue Kirkestrædet ved Vor Frue Kirke (Odense).

Dorch bestod sin svendeprøve den 7. september 1801, blev optaget som mester den 7. december 1804 og overtog sin fars firma efter dennes død i 1812.

Dorchs hustru var Ane Kierstine Lewring, med hvem han fik 9 børn, 
herunder den senere Kgl. Hof-hattemager sønnen Rasmus Dorch (1819-1872)
og hattemagermester Niels Peter Dorch (1814-1882),
hvis søn, Henrik Jensen Dorch den 2. (1856-1909) videreførte familiefirmaet og flyttede en gren af det til Aarhus i 1881 og få år senere til København i 1889.

En af Dorchs andre sønner, Claus Dorch (1823-1876)
uddannede sig til farvesvend og nedsatte sig som farve- og klædefabrikant i Odense og opførte en fabrik i Frue Kirkestrædet 14, der nedbrændte natten mellem den 2. og 3. juli 1875.

Iflg. forskellige overleveringer, måtte Dorch omkring 1802 betale en bøde på 3 rigsdaler for at have besvangret pigen Kirsten Olsdatter, et forhold der kan ligge til grund for en af de mange myter om mulige faderlige ophav til H. C. Andersen, der bl.a. også omfatter en anden af digterens faddere, nemlig portneren Nicolas Gomard.

Ved Dorchs død blev han blev han hædret i en såkaldt ligtale som hattemagermester og dannebrogsmand.

Henvisning 

Personer fra Odense
Danskere i 1800-tallet
H.C. Andersen
Modtagere af Dannebrogordenen
Hattevirksomheder
Flora of North America

Floraen Flora of North America North of Mexico (forkortet FNA, på dansk Nordamerikas Flora) er et værk i mange bind, som beskriver de hjemmehørende og naturaliserede planter, som findes i Nordamerika, inklusiv USA, Canada, St. Pierre og Miquelon, samt Grønland. Arbejdet har været i gang siden 1982. 

Floraen inkluderer mosser (bryofytter) og karplanter. Alle taxa er beskrevet og inkluderer en dikotom nøgle, udbredelseskort af alle arter og underarter, og ca. 20 % af arterne er illustreret med stregtegninger, som er lavet specielt til FNA. 

Floraen vil fylde 30 bind når den er færdig, og det vil være det første værk som behandler hele den kendte flora nord for Mexico.

22 bind er allerede udgivet (februar 2022). Efter udgivelse af et bind bliver indholdet også gjort tilgængeligt online på floranorthamerica.org.

FNA er et stort samarbejdet mellem ca. 1000 forfattere, kunstnere, reviewere og redaktører fra hele verden.

Referencer 

Botanik
Flora (botanik)
Miles Fitzalan-Howard, 17. hertug af Norfolk, 4. baron Howard af Glossop

Generalmajor Miles Francis Stapleton Fitzalan-Howard,  17. hertug af Norfolk, 4. baron Howard af Glossop, 12. baron Beaumont, KG, GCVO, CB, CBE, MC,  DL (født 21. juli 1915, død 24. juni 2002) var en britisk general og titulær hertug. Han var den ældste søn af Bernard Fitzalan-Howard, 3. baron Howard af Glossop og dennes hustru Mona Fitzalan-Howard (født som Mona  Stapleton), der var den 11. baronesse Beaumont. 

Ved sine forældres død i 1971 og 1972 arvede Miles Fitzalan-Howard deres titler. Dermed blev baron. I 1975 arvede han desuden hertugdømmet Norfolk fra Bernard Fitzalan-Howard, 16. hertug af Norfolk, 13. lord af Herries af Terregles, der var en slægtning både til ham selv og til hans hustru.

Familie 
I 1949 giftede Miles Fitzalan-Howard sig med Anne Mary Teresa Constable-Maxwell (oldedatter af den 10. lord af Herries af Terregles (William Constable-Maxwell) fra den skotske slægt Constable-Maxwell). 

Parret fik tre døtre og to sønner. En af døtrene giftede sig med TV-værten David Frost. En af sønnerne (Edward Fitzalan-Howard, 18. hertug af Norfolk) blev den næste hertug af Norfolk i 2002.

Hertug af Norfolk 
Miles Fitzalan-Howard arvede titlen som hertug af Norfolk fra en slægtning i 1975. Titlen hertug af Norfolk er den fornemste hertug-titel i hele det forenede kongerige (se det Forenede  Kongerigers Adelskalendere)  (eng. The Premier Duke). Samtidigt fik han det ene af de to arvelige pladser i Overhuset, og han blev Earl Marshal.

Jarl af Arundel 
Miles Fitzalan-Howard var den 35. Jarl af Arundel. Jarlen af Arundel er knyttet til et jarl-dømme, og det er den ældste bevarede titel i den Engelske adelskalender. Titlen jarl af Arundel er den fornemste Jarl-titel i de Forenede Kongerigers Adelskalendere (eng. The Premier Earl). Arundel lægger navn til hertugerne af Norfolks residens nemlig Arundel Castle.

Earl Marshal 
Fra 1975 til 2002 besad Miles Fitzalan-Howard det arvelige embede som Earl Marshal. Indehaveren af dette embede skal bl.a. arrangere kongekroninger, indsættelser af fyrster (prinser) af Wales og statsbegravelser. Desuden er Earl Marshallen leder af College of Arms, der regulerer den engelske, walisiske og nordirske adels heraldik.

Eksterne henvisninger 

Slægten Howard
Earls Marshal
Leif Kristiansen

Leif Kristiansen (født 25. maj 1953) er en dansk teolog og familieterapeut. Han stoppede sit virke i 2018, hvor han blev pensioneret.

Leif Kristiansen blev uddannet fra det teologiske institut på Aarhus Universitet i 1980. Herefter fik han arbejde i Indre Mission i kort tid for derefter at blive fakultetsleder på Menighedsfakultetet i Aarhus i 1985. Her arbejde han til han blev sognepræst i Silkeborg Kirke i 2000. Der arbejdede han indtil han gik på pension i 2018.

Udover at have en kandidat i teologi har Leif Kristiansen også en familieterapeutisk Uddannelse fra Kempler Instituttet samt en doktorgrad i filosofi fra Oxford Graduate School i Tennessee, USA.

Bibliografi

Bøger 
 Guds barn eller barnebarn? (1992)

Referencer 

Teologer fra Danmark
Ingolf Henoch Pedersen

Ingolf Henoch Pedersen (Født 1948) er en dansk teolog fra Bornholm uddannet fra Københavns Universitet og Lunds Universitet

Ingolf har arbejdet i Kristeligt Forbund for Studerende af to omgange og i 1984 - 1991 var det som generalsekretær, hvor han var med til at starte deres ledertræningscenter. Han har også været højskolelærer på Luthersk Missionsk Højskole, præst i Fjellerup Valgmenighed og fakultetsleder på Menighedsfakultetet fra 2000 - 2010.

Bibliografi

Bøger 

 Fårehyrde og samfundsrevser: bibelgruppeoplæg over Amos' Bog (1986) 
 Lederen - Boss eller tjener? (1989) 
 Som i Elias' dage (1997) 
 Vi tror på- : bibelstudie over Den apostolske Trosbekendelse (1999) 
 Ovenlys på spiritualitet (2013) 
 Skatten i lerkar (2020)

Referencer 

Teologer fra Danmark
Konrad Laimer

Konrad Laimer (født 27. maj 1997) er en østrigsk professionel fodboldspiller, som spiller for Bundesliga-klubben Bayern München og Østrigs landshold.

Klubkarriere

Red Bull Salzburg og FC Liefering 
Laimer gjorde sin professionelle debut for Red Bull-feederklubben FC Liefering i maj 2014, og gjorde sin debut for Red Bull Salzburg i september samme år. Mellem 2014-16 spillede Laimer for både Liefering og Salzburg, dog hovedsageligt for Salzburg.

I sin tid hos Salzburg var Laimer med til at vinde den østrigske Bundesliga og den østrigske pokaltunering 3 gange. Laimer blev i 2016-17 sæsonen kåret til årets spiller i den østrigske Bundesliga som den yngste spiller nogensinde.

RB Leipzig 
Laimer fortsatte i Red Bull-systemet, da han i juni 2017 skiftede til RB Leipzig. Han etablerede sig med det samme som en fast spiller på holdet, og var med til at vinde DFB-Pokalen to gange i sin tid hos klubben. I juni 2023 annoncerede Laimer, at han ville forlade klubben ved kontraktudløb.

Bayern München 
Laimer skiftede i juni 2023 til Bayern München på en fri transfer.

Landsholdskarriere

Ungdomslandshold 
Laimer har spillet for Østrig på samtlige ungdomsniveauer.

Seniorlandshold 
Laimer debuterede for Østrigs seniorlandshold den 7. juni 2019. Han var del af Østrigs trup til EM 2020.

Titler 
Red Bull Salzburg

 Østrigske Bundesliga: 3 (2014-15, 2015-16, 2016-17)
 ÖFB-Cup: 3 (2014-15, 2015-16, 2016-17)
RB Leipzig
 DFB-Pokal: 2 (2021-22, 2022-23)

Individuelle

 Østrigske Bundesliga Årets spiller: 1 (2017)
 Red Bull Salzburg Årets spiller: 1 (2016-17)
 UEFA Europa League Sæsonens hold: 1 (2021-22)

Referencer

Eksterne henvisninger 

Personer fra Salzburg
Midtbanespillere (fodbold)
Fodboldspillere fra Østrig
Fodboldlandsholdsspillere fra Østrig
Fodboldspillere fra FC Liefering
Fodboldspillere fra Red Bull Salzburg
Fodboldspillere fra RB Leipzig
Fodboldspillere fra FC Bayern München
Deltagere ved det europæiske mesterskab i fodbold 2020
Canadas ishockeylandshold (damer)

Canadas ishockeylandshold for kvinder er det canadiske landshold i ishockey for kvinder, der reguleres af Hockey Canada. Landstræneren er Troy Ryan. Holdet repræsenterer Canada ved VM i ishockey og andre internationale turneringer.

Resulatater

Olympiske lege

VM i ishockey

Referencer

Eksterne henvisninger 
Hockey Canadas officiele hjemmeside
IIHF profil

Ishockey i Canada
Ishockeylandshold
Canada